Kijevi terület

A Kijevi terület (Київська область) Ukrajna egyik megyei szintű közigazgatási egysége az ország északi részén. Székhelye az ország fővárosa, Kijev, amely azonban nem tartozik a területéhez. Területe 28 131 km² (a negyedik legnagyobb Ukrajnában), népessége 2016-ban 1,7 millió fő volt. A Dnyeper középső folyásánál helyezkedik el, keleten a Csernyihivi és Poltavai, délen a Cserkaszi, délnyugaton a Vinnicjai, nyugaton a Zsitomiri területekkel, északon pedig Fehéroroszország Homeli területével határos. Földrajz Domborzatát illetően a Dnyeper felé enyhén lejtő, dombokkal tarkított síkság jellemzi. Északon található a Polisszjai-alföld (maximális magassága 198 m); a Dnyeper bal partján alacsonyan fekvő, sík Dnyepermelléki-alföld, míg a jobb parton a magasabb (max. 273 m) és jobban tagolt Dnyepermelléki-hátság fekszik. Ásványi lelőhelyekben szegény, inkább csak építőanyagok (gránit, gneisz, kaolin, agyag, kvarchomok, egy kevés tőzeg) található a területén. Legfontosabb folyója a Dnyeper (amelyből 246 km-nyi esik rá), de ezen kívül összesen 177 legalább 10 km-es vízfolyás található itt. A legnagyobbak a Pripjaty, Teteriv, Irpiny, Rosz (a Dnyeper jobb oldali mellékfolyói), valamint a Gyeszna és Trubizs (a bal oldalon). Rajtuk kívül 13 víztározó (köztük a 675 km²-es Kanyivi-víztározó a Dnyeperen) és több mint kétezer tó színesíti a terület vízrajzát. Az erdők mintegy 675,6 ezer hektárt tesznek ki. Északon fenyő- és vegyes erdők, délen lombos erdők (tölgy, gyertyán, kőris, éger, hárs) a jellemzőek. A Kijevi területen összesen 77 védett terület (80,3 ezer hektáron) található. Közigazgatási beosztás A Kijevi terület székhelye Kijev városa. A területen 7 járás, 56 város (ebben 7 járási jogú és 49 városi jellegű település) valamint 1126 falu található. Járások Járási jogú városok Népesség A 2013-as állapot szerint a Kijevi területnek 1 722 ezer lakosa volt, amelynek 61,8%-a élt városban, 38,2% pedig falun. A 2001-es népszámlálás adat szerint a lakosok közül 1 684 803 (92,52%) volt ukrán, 109 322 (6,00%) orosz, 8 698 (0,48%) belorusz. 0,16% mondta magát lengyelnek, 0,13% örménynek, 0,08% pedig moldávnak. A terület híres szülöttei David Ionovics Bronstejn (1924–2006) sakkozó Kijevi Szent Feodoszij (1009–1074) szerzetes Ivan Szemenovics Kozlovszkij (1900–1993) operaénekes Lina Vaszilivna Kosztenko (1930–) író, költő Ivan Sztepanovics Mazepa (1639–1709) kozák hetman Olekszandr Olekszandrovics Moroz (1944–), politikus, a parlament elnöke Pavlo Romanovics Popovics (1930–2009) űrhajós Andrij Mikolajovics Sevcsenko (1976–) labdarúgó Sólem Aléchem (1859–1916) író Források Я. В. Верменич. Київська область // Енциклопедія історії України : у 10 т. / редкол.: В. А. Смолій (голова) та ін. ; Інститут історії України НАН України. – К. : Наук. думка, 2007. – Т. 4 : Ка – Ком. – С. 226. – ISBN 978-966-00-0692-8. В. М. Гудима, Л. В. Кабан, Т. В. Чапаєва, Н. В. Якименко. Київська область // Енциклопедія сучасної України : у 30 т. / ред. кол. І. М. Дзюба [та ін.] ; НАН України, НТШ, Координаційне бюро енциклопедії сучасної України НАН України. – К., 2003­–2016. – ISBN 966-02-2074-X. Jegyzetek Fordítás Ez a szócikk részben vagy egészben a(z) Київська область című ukrán Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként.